En framsóknarmaðurinn Ásmundur Einar situr sem fastast og skammtar fátækum ölmusu úr ríkissjóði . Jóhann Þorvarðarson skrifar : Við upphaf árs er ágætt að rifja upp . Hér er ein sem skiptir þjóðina máli . Í þremur greinum hér á vettvangi Miðjunnar fjallaði ég ítarlega um hvernig fjölskylda ráðherrans Ásmundar Einars Daðasonar hefur stundað kennitöluflakk í rekstri í áraraðir . Jafnframt , hafa komið fram ásakanir um að laun hafi verið undir lágmarkstöxtum og að ekki hafi verið gerð skil á greiðslum til dæmis til stéttarfélags . Í álíka málum þá hefur verið talað um mansal ! Skaðinn sem af þessu hlaust hleypur á hundruðum milljónum króna . En skaðinn er ekki bara mældur í krónum heldur einnig í þeim mórölsku skilaboðum að Ásmundur Einar Daðason gegnir bara áfram ráðherraembætti þrátt fyrir uppljóstrunina . Svona eins og það sé eðlilegt . Hvaða eiga löghlýðnir og siðferðilega traustir landsmenn að hugsa , fylgir vegsauki svona háttsemi og kemst maður til æðstu metorða fyrir vikið ? Svari nú hver fyrir sig . Í vestrænum löndum og víðar þá heitir þetta spilling , ráðamenn víkja . Við munum öll eftir því þegar ráðherra í Svíþjóð þurfti að víkja vegna þess að hún notaði opinbera strætómiða í einkaerindum ! En framsóknarmaðurinn Ásmundur Einar situr sem fastast og skammtar fátækum ölmusu úr ríkissjóði . Svo situr hann Kristján Þór Júlíusson Samherjaráðherra enn þá við völd ! Þetta er óglæsilegt og óboðlegt . Skráist þetta á sama mannorðslista þjóðarinnar þar sem finna má upplýsingar um að varnir gegn peninaþvætti eru hriplekar hjá íslenskum bönkum .